તેનું ગણિત બહુ પાક્કું હતું. પંચગનીથી છેક સતારા સુધીના બેલ્ટમાં તેનાં સમુદાયનું સંખ્યાત્મક પ્રભુત્વ હતું. એ સમાજના બિનહરિફ નેતા તરીકે જો તે ઉપસે તો બહુ ઝડપથી વિધાનસભા સુધી પહોંચી શકે. છાત્ર મહાસંઘની એક ચૂંટણી એ હાર્યો, પણ એ દરમિયાન ફંડ એકઠું કરવાનો કિમિયો એ બરાબર શીખી ગયો. યુનિવર્સિટી સેનેટ કે સિન્ડિકેટમાં ય તેની હાજરી નોંધપાત્ર ગણાવા લાગી. પુણેની રાજનીતિમાંથી એ કમાણી કરે, સંપર્કો ઊભા કરે અને તેનો ઉપયોગ પોતાના વિસ્તારમાં કરે.